РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/259 -13

27. јун 2013. године

Б е о г р а д

З А П И С Н И К

45. СЕДНИЦЕ ОДБОРА ЗА ФИНАНСИЈЕ, РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА, ОДРЖАНЕ 27. ЈУНА 2013. ГОДИНЕ

Седница Одбора је почела у 9,30 часова.

Седницом је председавала Весна Ковач, председница Одбора.

Поред председнице Одбора, седници су присуствовали чланови Одбора: Војислав Вујић, Радмило Костић, др Милорад Мијатовић, Душица Николић, Золтан Пек, Александар Сенић и Момо Чолаковић и заменици чланова Одбора: Катица Вијук, уместо Верољуба Арсића и Милан Ковачевић, уместо Драгана Томића.

Седници нису присуствовали чланови Одбора: Зоран Антић, Верољуб Арсић, Жика Гојковић, мр Божидар Ђелић, Бојан Ђурић, Зоран Касаловић, Радојко Обрадовић, Ђорђе Стојшић и Драган Томић.

Седници је присуствовао и др Владимир Mаринковић, заменик члана Одбора др Милорада Мијатовића.

На позив председнице Одбора, седници је из Министарства правде и државне управе присуствовала Мирјана Михајловић, саветник министра.

На предлог председнице, Одбор је једногласно утврдио следећи

Д н е в н и р е д

1. РазматрањеПредлога националне стратегије за борбу против корупције у Републици Србији за период од 2013. до 2018. године, који је поднела Влада, у начелу.

Уводне напомене дала је Мирјана Михајловић, саветник министра правде и државне управе.

Одбор је једногласно одлучио да прихвати Предлога националне стратегије за борбу против корупције у Републици Србији за период од 2013. до 2018. године и поднео Народној скупштини следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог националне стратегије за борбу против корупције у Републици Србији за период од 2013. до 2018. године.

За известиоца Одбора на седници Народне скупштине одређена је Весна Ковач, председница Одбора.

Препис тонског снимка 45. седнице Одбора чини саставни део овог записника.

Седница Одбора је закључена у 9,45 часова.

СЕКРЕТАР ОДБОРА ПРЕДСЕДНИЦА ОДБОРА

Милена Сандић Весна Ковач